|  |  |  |
| --- | --- | --- |
| **DHOMA E POSAÇME E GJYKATËS SUPREME TË KOSOVËS PËR ÇËSHTJE QË LIDHEN ME AGJENSINË KOSOVARE TË PRIVATIZIMIT** | **SPECIAL CHAMBER OF THE SUPREME COURT OF KOSOVO ON PRIVATIZATION AGENCY OF KOSOVO RELATED MATTERS** | **POSEBNA KOMORA VRHOVNOG SUDA KOSOVA ZA PITANJA KOJA SE ODNOSE NA KOSOVSKU AGENCIJU ZA PRIVATIZACIJU** |

*Aktvendimi i datës 31 tetor 2013 – AC-I.-13-0094*

**Rrethanat procedurale dhe faktike** [1]Më 9 gusht 2013, Prokurori i Shtetit ka parashtruar tek Kolegji i Apelit kërkesë për mbrojtjen e ligjshmërisë, duke konsideruar se në aktgjykimet, e përmendura më lartë në pikat A, B dhe C, për këtë çështje ligjore, është bërë shkelje e dispozitave ligjore.

[2] Prokurori i shtetit nxjerr përfundim se aktgjykimet/aktvendimet në fjalë duhet të anulohen dhe çështja duhet të kthehet për rigjykim tek Trupi Gjykues përkatës i DHPGJS-së.

**Arsyetimi ligjor** [3] Kërkesa për mbrojtjen e ligjshmërisë e parashtruar nga Prokurori i Shtetit është e papranueshme.

[4] Në bazë të nenit 64.1 të Shtojcës së Ligjit nr. 04/L-033 mbi Dhomën e Posaçme të Gjykatës Supreme të Kosovës për çështje që lidhen me Agjencinë Kosovare të Privatizimit (Shtojca), Kolegji i Apelit vendosi të mos mbajë pjesën gojore të procedurës.

[5] Kolegji i Apelit konsideron se në bazë të nenit 10, paragrafi 14, të Ligjit nr. 04/L-033 mbi Dhomën e Posaçme të Gjykatës Supreme të Kosovës për çështje që lidhen me Agjencinë Kosovare të Privatizimit (LDHP), të gjitha aktgjykimet dhe aktvendimet e Kolegjit të Apelit janë të prera dhe nuk i nënshtrohen asnjë apeli tjetër. Gjithashtu, LDHP-ja dhe Shtojca e vet nuk parasheh ndonjë mjet të jashtëzakonshëm kundër aktvendimeve apo aktgjykimeve të tilla të Kolegjit të Apelit (mjeti i tillë i jashtëzakonshëm nuk parashihet as me Rregulloren e UNMIK-ut 2008/4 e as me Urdhëresën Administrative të UNMIK-ut 2008/6).

[6] Kolegji i Apelit konstaton se lëndët në fjalë, të përmendura më lartë në pikat A, B dhe C, tanimë janë vendosur dhe të gjitha mjetet juridike janë shteruar pas aktvendimit të Kolegjit të Apelit të datës 30 prill 2013 i cili u bë i formës së prerë në të njëjtën ditë. Prandaj, kërkesa për mbrojtje të ligjshmërisë, si një mjet i jashtëzakonshëm, nuk mund të zbatohet kundër aktvendimeve të tilla, kështu që si e tillë, ajo hedhet poshtë si e papranueshme.

[7] Në bazë të argumenteve të përmendura më lartë dhe në pajtim me nenit 10.10 të LDHP-së, Kolegji i Apelit vendosi si në dispozitiv të këtij Aktvendimi.

[8] Kërkesa për mbrojtjen e ligjshmërisë e dorëzuar nga Prokurori i Shtetit në bazë të dispozitave të Ligjit mbi Procedurën Kontestimore (LPK) në emër të njërës palë, mund të aplikojë për këtë mjet të jashtëzakonshëm juridik kundër aktvendimeve të formës së prerë të Gjykatave të shkallëve më të ulëta, por jo kundër një aktvendimi të formës së prerë të Kolegjit të Apelit të DHPGJS-së sepse, siç u përmend më lartë, neni 10.14 i LDHP-së e ndalon një mundësi të tillë.